Di tesleḍt-ines, yekkes-d Greimas 06 n leṣnaf n yimesgan : amsifaḍ, anermas, taɣawsa, amgay, amnamar, d umalal. Di tmuɣli n Greimas, yiwen n umigaw yezmer ad ittekki di sin n yimesgan (abeɛda ma llant snat n teḥkayin di tenqist) akken diɣen yezmer ad ilin sin n yimigwan (neɣ ugar) deg yiwen n umsag »40 o Taɣessa tamsagant : • Amsifaḍ : Dwin iɣef beddent tigawin n wullis. S wawal nniḍen d udem agejdan. « Deg uzenziɣ amesgan (n yimesgan) n Greimas, amsifaḍ, d amsag isuturen i umgay, ad as-d-yawi ayen (taɣawsa) ara yekksen lexsas ideg yella unermas (di tazwara n teḥkayt) »41 • Taɣawsa : Dayen isedduyen amsifaḍ, dayen iɣer ira ad yaweḍ, yezmer ad yili yal taɣawsa iɣef yettnadin umsifaḍ : d amda ad t-id-yefdu, d ttar ad t-yerr, d tayri n tmeṭṭut, d nnif, d tilelli,… « Taɣawsa d aferdis deg uzenziɣ amesgan (n yimesgan) n Greimas. Taɣawsa dayen yessefk ad d-yawi umgay i umsifaḍ, ɣef wawal-agi n tɣawsa i tebn teḥkayt n tmacahut »42 • Amgay : D udem i yettnadin ad yaweḍ ɣer yiswi, dwin ara yaznen amsifaḍ ad yeg tigawin iwatan iwakken ad yaweḍ ɣer yiswi.